GiliGold/VAD_KnessetCorpus huggingface dataset:
אורי מקלב: חבריי חברי הכנסת, מכיוון שבנימוקים הקודמים ניסינו לשכנע אתכם לפי ההיגיון שלנו ולא צלחנו, אני אנסה ב-60 שניות לנסות לשכנע אתכם לשיטתכם.
אורי מקלב: אדוני היושב ראש, חבריי חברי הכנסת, במשך 65 שנה התנהל ויכוח ביהדות החרדית, בין יהדות התורה לבין העדה החרדית, האם להכיר בשלטון מדינת ישראל ולפעול ולהיות יהודי חרדי בתוך מדינת ישראל, ושמדינת ישראל היא המנחה והיא הריבונית והיא המחוקקת חוקים ופועלת לפי החוקים או שכפי שנוהגים רבים בעדה החרדית ומתנתקים ניתוק מלא בהכרה ממדינת ישראל והם, למשל, לא לוקחים אפילו שקל אחד ממדינת ישראל בנושא החינוך.
אורי מקלב: לא רק זה שהם לא לוקחים שקל אלא מוסדות שמכריזים ולא לוקחים שקל ממדינת ישראל, מקבלים בתקציב של היום בסדר גודל של 50% ממה שמקבלים אותם מוסדות שאתם היום רוצים להוריד אותם ולמנוע מהם את התקציב הזה.
אורי מקלב: בחלק הזה, בוויכוח שיש לנו אתם, לפעולות האלה, ואני אומר לכם חברי הכנסת, שאם אתם חושבים שהמהלך הזה הוא מהלך שיישנה, יעשה סדר ויביא ללימוד, אתם מכירים את חבר הכנסת גפני, חבר הכנסת מיכאלי, חבר הכנסת יעקב אשר?
אורי מקלב: אתם רואים שהייתם מצליחים בנושא הזה לשכנע אותנו לזוז.
אורי מקלב: אנחנו לא יודעים חשיבות של מה ללמוד ומה צריך ללמוד.
אורי מקלב: אנחנו לא יודעים מה נותן לחיים אחר כך?
אורי מקלב: אנחנו, יש לנו דרך מסורה ודרך שורשית ודרך שהיום גדולי ישראל ורבנים שלנו מנחים אותנו, וכל הנושאים עלו על שולחנם ואנחנו לא זזים מזה כמלא הנימה.
אורי מקלב: אז אם מישהו חושב שבזה שהוא יקצץ במשהו מהתקציב הוא יעזור ויכופף ויסדר סדרי בראשית, אני חושב שיש מספיק אנשים בעלי ניסיון, גם החדשים, אבל בוודאי הוותיקים ואני פונה במיוחד למפלגות הקואליציה שלא קשורות לשר האוצר, ולא בכדי אני אומר את זה.
אורי מקלב: אתם כבר עובדים עם הציבור החרדי הרבה הרבה שנים.
אורי מקלב: אתם יודעים את התהליך שלהם, אתם יודעים את המהלך ואת ההתנהלות שלהם וההכרה עד לאן מגיעים הגבולות שלהם, כשהם מסכימים ללכת בנושאים האלה, ולהכיר במשרדים השונים בהתנהלות ולנסות להמשיך לחיות ולחנך את ילדינו כפי שאנחנו חושבים ובדרך המסורת.
אורי מקלב: אני אומר את זה בהכרזה מלאה: אותם המוסדות האלה, שאנחנו מדברים על 4% שכבר היום מוותרים על רוב התקציב, הם מקבלים תקציב מאד מצומק מכל כלל ילדי ישראל, כשאף אחד לא יכול לבוא ולהגיד, ואני יכול להביא את הילדים האלה שמגיע להם פחות ממישהו אחר, הם יתנתקו.
אורי מקלב: למחרת הם הולכים לסאטמר והם יראו שהם צדקו בדרך שלהם ולא אנחנו.
אורי מקלב: לכן, חושבים שכל דבר זה רק רדיפה ורק לשינוי.
אורי מקלב: יש דברים גם בתוך חוק ההסדרים כגון החוק הזה, שזה לעבור ולחצות את הגבולות.
אורי מקלב: אתם מתעסקים פה עם ילדים שמקבלים משהו שעוד לוקחים, עוד רואים ואנחנו אלה שאומרים להם.
אורי מקלב: ממזמן המוסדות האלה - -
התרבות והספורט: 90 שניות אפילו בשעון קיץ חדש - -
אורי מקלב: משפט אחרון: המוסדות האלה כבר בעוד דרישות של רישוי וכדומה שעולה הון תועפות למוסדות האלה.
אורי מקלב: כבר מזמן לא שווה להם ולא משתלם לקחת מהמוסדות, כפי שאתה יודע, ויושב ראש ועדת החינוך לא ידע את זה קודם, שמוסדות ממלכתיים לא מחויבים לקבל רישיון.
אורי מקלב: לא צריכים רישיון של בית ספר.
אורי מקלב: אותו גן ילדים יכול לפעול 40 שנה.
אורי מקלב: המוסדות האלה חייבים כל שנה להביא רישיון וזה עולה להם הון תועפות.
אורי מקלב: הם ממזמן כבר לא רצו להתנתק.
אורי מקלב: אנחנו מובילים אותם בחלק הזה, שצריך להתנהל כפי שאנחנו רגילים להתנהל.
אורי מקלב: הדברים האלה יעברו התנתקות.
אורי מקלב: לכן, אני קורא לכם ברביזיה הזאת להגיד שהדברים האלה דברים חדשים.
אורי מקלב: ממילא, אם הדברים האלה דברים חדשים, אז החוק הזה, בסופו של דבר, ועדת החינוך, אולי תאשרו גם את הפיצול המהותי בחוק הזה.
יריב לוין: מי שבעד הרביזיה כמובן מצביע בעד, מי שמתנגד לרביזיה ובעד להשאיר את ההחלטה על כנה מצביע נגד.
יריב לוין: נמנעים – אין מי בעד הרביזיה של חבר הכנסת מקלב?
יריב לוין: 5, מי נגד?
יצחק וקנין: זה ההצבעה של פוטין.
יצחק וקנין: ככה פוטין עושה, צ'יק - -
יצחק כהן: צפון קוריאה.
יריב לוין: לפיכך, ברוב של 7 מול 5, ללא נמנעים, נדחתה הרביזיה.
עמרם מצנע: ועדת החינוך מתכנסת עכשיו.
יריב לוין: אנחנו עוברים לנושא הבא והוא: פנייתו של מכובדי, יו"ר ועדת הכלכלה חבר הכנסת אבישי ברוורמן, בדבר טענת נושא חדש בעת הדיון בהצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013, פרק ה' תקשורת.
יריב לוין: אני מבין, טענה שהועלתה על ידי חבר הכנסת איציק שמולי, שנמצא פה גם כן.
יריב לוין: בבקשה, חבר הכנסת ברוורמן.
אבישי ברוורמן: אני אומר בצורה מאד ברורה: לא משפטן אני ולא בן משפטן.
<קריאה: לא הפסדת כלום.
אבישי ברוורמן: מה שקרה הוא דבר מאד פשוט: ביום חמישי אני הסברתי בצורה ברורה שגם למען הפריפריה וגם 100 עובדים, לא יסגרו החדשות המקומיות.
אבישי ברוורמן: ואז הגענו להסכמה שאני, בעצם, אומר שר התקשורת, כפיתי עליו כי לא הסכמתי שחלק מהדיונים יימשכו בדרך שהוא רצה, וההצעה שיושבת פה יעל מבורך, בירכה על הנושא שתהיה השלמה ל-18.5 מיליון שקלים לחדשות המקומיות.
אבישי ברוורמן: עכשיו מתברר לי שאני אומר שלא שר האוצר ולא שר התקשורת מוכנים לקדם את ההצעה הזאת.
אבישי ברוורמן: לכן, אם אני לא אעביר אותו עכשיו בוועדת הכלכלה וזה פג ב-31, 100 אנשים ילכו הביתה והחדשות המקומיות יסגרו.
אבישי ברוורמן: לכן, מבחינתי זה לא נושא חדש.
אבישי ברוורמן: אני רוצה שנצביע שזה לא נושא חדש ואז אני, בוועדת הכלכלה, אצביע על זה, יהיה לי רוב שם ו-100 אנשים לא ילכו הביתה.
אבישי ברוורמן: במקביל, יש לי הסכם עם שר האוצר והתקשורת, הכסף קיים, הם יקבלו את הכסף, ולגבי כל הרפורמה הנמשכת בנושא התקשורת אני אמשיך כמו שהבטחתי לשר התקשורת.
אבישי ברוורמן: זאת עמדתי, אדוני.
יריב לוין: חבר הכנסת איציק שמולי, בבקשה.
יצחק הרצוג: רגע אבישי, אתה לא רוצה לראות את ההצבעה?
אבישי ברוורמן: אני מאמין שההצבעה תהיה ברוח הדברים שלי.
איציק שמולי: בישיבה הקודמת של ועדת הכלכלה אכן עלה הנושא הזה - -
יריב לוין: רבותי, לא שומעים כלום.
יריב לוין: ברשותכם.
איציק שמולי: - - לא רק בהקשר של תשלום לעובדים ואי סגירת התחנות אלא גם מה יעשה בהמשך עם החדשות המקומיות.
איציק שמולי: עלתה הצעה מצד מספר חברי כנסת, טענה לנושא חדש כי הרי הנושא שבו דנה ועדת הכלכלה נוגע גם לשינויים בתיקון חוק התקשורת, בזק ושידורים, וחוק הפצת שידורים באמצעות תחנות שידור ספרתיות.
איציק שמולי: אנחנו סברנו שהנושא הזה, של חדשות מקומיות, אינו חלק מהרפורמה הזאת, אינו חלק אינטגראלי, ולכן, הצענו את ההצעה.
איציק שמולי: זה ההסבר הפורמאלי.
איציק שמולי: יש גם הסבר פחות פורמאלי אבל נשאיר את זה למקום אחר.
יריב לוין: לא, אנחנו נגד - -
עמרם מצנע: אתם אותה מפלגה?
יריב לוין: לא, זה בסדר, זה קורה אצל כולם.
יריב לוין: רבותי, עוד הערות, התייחסויות, אם ישנן?
יריב לוין: את זה מובן מאליו.
יריב לוין: הכוונה היתה לחברי הכנסת.
<אתי בנדלר: אני אולי אסביר במה מדובר בצורה קצת יותר רחבה: במסגרת חוק ההסדרים יש פרק תקשורת.
<אתי בנדלר: פרק התקשורת הזה עוסק ב-3 נושאים: נושא אחד הוא קידום התחרות בתקשורת הנייחת, בטלפוניה.
<אתי בנדלר: נושא אחר זה חיוב בעלות רישיון לשידורי כבלים ולשידורי לוין לספק חבילת בסיס, חבילת שידורים צרה, חבילת בסיס צרה.
<אתי בנדלר: ונושא שלישי, זה תיקון של חוק הפצת שידורים באמצעות תחנות שידור ספרתיות, מערך שנקרא "עידן פלוס" או DTT, כל אחד מכיר אותו בשם אחר.
<אתי בנדלר: ושם מוצעים שינויים, ביניהם הרחבת הערוצים שישודרו במסגרת אותו מערך.
<אתי בנדלר: בלי שום קשר לשלושת הנושאים האלה קיים חוק אחר, המדבר על שידורי חדשות מקומיות.
<אתי בנדלר: החדשות המקומיות האלה משודרות בכבלים, היו ממומנות מהתמלוגים שלהם ותוקף החוק שאפשר העברת השידורים האלה, שידורי חדשות מקומיות, אמור לפוג ב-31 ביולי השנה.
<אתי בנדלר: היו דיבורים שלא קשורים בכלל לחוק ההסדרים, איך מתגברים על הנושא של הארכת החדשות המקומיות, הארכת תוקף החוק הזה, כשאין בעצם מקור מימון לכך כי בסוף השנה חברות הכבלים והלוויין מפסיקות לשלם תמלוגים על פי חוק.
<אתי בנדלר: במסגרת הדיבורים האלה, שכאמור אינם קשורים לנושאים שבחוק ההסדרים, העלה שר התקשורת הצעה לתקן את חוק התקשורת, לאפשר הקמת שתי חברות חדשות חדשות על ידי הכבלים והלוויין, החל מינואר 2014, שבמסגרתן ישודרו גם החדשות המקומיות.
<אתי בנדלר: וכדי להתגבר על הפער בין מועד פקיעת חוק החדשות המקומיות ב-1 באוגוסט השנה עד שיכנס החוק שיאפשר הקמת חברות חדשות אחרות, הוצע להאריך את תוקף החוק שמכוחו משודרות היום החדשות המקומיות.
יצחק הרצוג: 100%.
יריב לוין: ב-5 חודשים?
<אתי בנדלר: ב-5 חודשים.
<אתי בנדלר: ההצעה בקשר להקמת שתי חברות החדשות ירדה מהפרק במסגרת התיקון בחוק ההסדרים כי היה ברור לכל שזה לא המסגרת הנאותה לטפל בתיקון הזה.
<אתי בנדלר: נשאר הנושא של הארכת תוקף החדשות המקומיות.
<אתי בנדלר: גם זה, להבנתנו, לפחות להבנת הלשכה המשפטית, איננו קשור בשום דרך שהיא להצעות שכלולות בפרק התקשורת בחוק ההסדרים.
<אתי בנדלר: ראוי לעשות את זה, נכון לעשות את זה אבל ראוי ונכון לעשות את זה במסגרת הצעת חוק נפרדת.
<אתי בנדלר: יש ויכוח בין האוצר לבין משרד התקשורת, כשאף אחד מהם, אף שר, לא מוכן לקחת על עצמו להניח הצעת חוק בענין הזה.
<אתי בנדלר: כל אחד אומר זה לא שלי, זה שלך, זה שלך, זה לא שלי.
<אתי בנדלר: כשאני אמרתי עוד השכם בבוקר, כשדיברתי עם היועצת המשפטית של משרד התקשורת, אמרתי לה: ראי, כשהממשלה רוצה, היא יודעת להעביר הצעת חוק ב-3 קריאות ביום אחד.
<אתי בנדלר: עשו את זה לגבי חוקי יסוד, לא רק לגבי חוק כזה.
<אתי בנדלר: יש מספיק זמן שהממשלה תתכבד ותגיש הצעת חוק וכל הבית מאוחד בצורך כדי להעביר את זה במהירות המקסימאלית.
<אתי בנדלר: מאחר שהממשלה לא רוצה להניח הצעת חוק, הציע חבר הכנסת ברוורמן לעשות את זה בכל זאת במסגרת חוק ההסדרים, ועל כך טען שמולי, שמדובר בנושא חדש ככל שמדובר בתיקונים בחוק הסדרים.
<אתי בנדלר: זה מהות ההצעה.
יצחק הרצוג: בסדר, אז אנחנו נצביע על זה.
<אתי בנדלר: עכשיו מישהו צריך להסביר איך זה מתקשר לחוק ההסדרים?
יריב לוין: הבנו את הענין.
יריב לוין: ברור שמה שמוטל על הכף זה המשך קיומי השידורים של החדשות המקומיות לרבות פרנסתם של האנשים והשירות שהדבר הזה נותן לפריפריה.
יריב לוין: נדמה לי, שכאשר השאלה היא באמת גבולית, נדמה לי שצריך להיות משקל משמעותי אבל כל אחד יצביע, כמובן, על פי מיטב הבנתו.
יריב לוין: עמדת הקואליציה היא להתנגד לבקשה.
יריב לוין: כדי שלא יהיה ספק, הקואליציה, עמדתה להתנגד לבקשה, למי ששאל אותי בכובעי השני.
יצחק הרצוג: ואז מה?
יריב לוין: לאפשר את הכללת הענין הזה בחוק, כפי שביקש יושב ראש ועדת הכלכלה.
יריב לוין: מי שבעד הבקשה, מי שבעד הקביעה של נושא חדש כפי שהציג אותה חבר הכנסת שמולי ועל פי האמור במכתבו של יושב ראש ועדת הכלכלה יצביע בעד.
יריב לוין: מי שמתנגד וסבור, כמו יושב ראש ועדת הכלכלה, שאין זה נושא חדש, יצביע נגד.
יריב לוין: נמנעים – אין מי בעד הקביעה שזה נושא חדש?
אברהם מיכאלי: לא הבנתי, יד ימין או יד שמאל?
יצחק הרצוג: אני אסביר לך תכף.
יריב לוין: 10.
יריב לוין: לפיכך, ברוב של 10 מול 2, אני קובע שאין זה נושא חדש.
צחי הנגבי: אני מתכבד לפתוח את ישיבת ועדת הכנסת.
צחי הנגבי: הנושא הראשון על סדר יומנו היה סדרי הדיון בהצעת חוק התקציב לשנת הכספים הנוכחית והבאה.
צחי הנגבי: טרם הגיעו להסכמות.
צחי הנגבי: קיווינו שזה יהיה בהסכמה.
צחי הנגבי: עדיין ההידברות נמשכת.
יצחק הרצוג: יש אפשרות שוועדת הכנסת תתכנס ב-17:00 אחר הצהריים אחרי שאנחנו נשב, ראשי האופוזיציה, ונדון בהצעות שהובאו.
יצחק הרצוג: יריב יכול לאשר את זה.
יצחק הרצוג: פרשת המשילות פחות או יותר פוצצה את כל ההבנות וההסכמות שהיו.
צחי הנגבי: אני מאחל לכם הצלחה.
צחי הנגבי: אנחנו נתכנס כשהדבר יתאפשר.
משה גפני: ולא מביעים עמדה בינתיים?
משה גפני: לא מעניין אותך מה רציתי להגיד?
צחי הנגבי: האמת?
צחי הנגבי: לא. 2.
צחי הנגבי: פניית יו"ר ועדת הכספים בדבר טענת נושא חדש בדיון בועדת הכספים בהצעת חוק התקציב לשנות הכספים 2013 ו-2014, התשע"ג-2013 (מ/767)
צחי הנגבי: נעבור להצעה של חבר הכנסת סלומינסקי אז נלך לקראתו.
צחי הנגבי: יש הצעה של חבר הכנסת ליצמן לנושא חדש.
צחי הנגבי: מי מתכוון להציג אותה?
אברהם מיכאלי: אתה מפתיע אותנו.
<קריאה: לא כתוב פה "נושא חדש".
צחי הנגבי: אני אקרא את מכתבו של חבר הכנסת סלומינסקי.
צחי הנגבי: הוא פנה לוועדת הכנסת בדבר טענת נושא חדש בעת הדיון לפי סעיף 85 לתקנון הכנסת בהצעת חוק התקציב.
צחי הנגבי: ניסן או מישהו מטעמך, נא להציג.
ניסן סלומינסקי: שגית, תציגי את זה את?
אברהם מיכאלי: אתה יכול להסכים לזה וזהו, גמרנו.
<שגית אפיק: משרד האוצר ביקש הבוקר קיצוץ של חצי מיליארד בתקציבי משרד החינוך ומשרד התחבורה.
<שגית אפיק: הקיצוץ במשרד התחבורה לווה גם בפירוט לגבי מה יכלול הקיצוץ, והוא אושר בוועדה.
<שגית אפיק: הקיצוץ ביחס למשרד החינוך לא לווה בפירוט למעט בתמיכה בהצעת חוק ההסדרים שיש בקיצוץ ביחס לשעות תגבור לכיתות א' ולכיתות ב'.
<שגית אפיק: נשאלנו בוועדה האם קיצוץ של חצי מיליארד הוא נושא חדש, ועמדת הייעוץ המשפטי הייתה שזאת עבודתה של הוועדה לדון בסעיפים ובמספרים, ולכן אי אפשר לראות בזה נושא חדש.
<שגית אפיק: יחד עם זאת אני חייבת לציין שהעובדה שהקיצוץ לא לווה בפירוט כלשהו בתוך הצעת חוק התקציב היא בעייתית כשלעצמה.
ניסן סלומינסקי: בדרך כלל מקובל שכשיצטרכו לעשות העברות מסעיף לסעיף אחרי שהשרים יחליטו אז בין כה וכה זה יגיע לוועדת כספים, כך שמהבחינה הזאת אין שום רע - -
<שגית אפיק: ככל שזה יעלה על סכומים מסוימים.
ניסן סלומינסקי: מה שנשאר לנו זה הגג עם פירוט - -
צחי הנגבי: זאת בקשה שלך לפני הדיון, רק שיובהר – לדחות את הטענה של נושא חדש של חבר הכנסת ליצמן.
משה גפני: אדוני היושב-ראש, אני רוצה להסביר למה זה נושא חדש בניגוד לדעתה של היועצת המשפטית של ועדת הכספים.
משה גפני: היות שאני מכיר את עבודתה של ועדת הכנסת ואת עבודתה של ועדת הכספים אני אומר לכם חברי הוועדה ואדוני היושב-ראש, זה נושא חדש שמביאים לאישור סעיף ריק.
משה גפני: לא היה דבר כזה- -
מאיר שטרית: לא ריק – 500 מיליון.
משה גפני: 500 מיליון שאתה לא יודע מאין מקצצים, לאן מקצצים.
משה גפני: פשוט עשו צחוק מכל העניין.
מאיר שטרית: תבוא לוועדה לתקציב הביטחון, ותירגע.
משה גפני: יכול להיות שנדבקו מתקציב הביטחון, אבל לפחות תמיד אמרנו שבתקציבים הרגילים יודעים לאן הולך הכסף.
משה גפני: אפשר להצביע "בעד", אפשר להצביע "נגד".
משה גפני: כל הסעיף הזה הובא לדיון בוועדה כדי לאשר את הקיצוץ שעליו מדובר – באיזה סעיפים מקצצים כמו שעשו במשרד התחבורה, כמו שעשו במשרד התשתיות.
משה גפני: קודם כול הם התנהגו לא יפה כי הם אמרו בהתחלה שהורדת חמש השעות בלימודי היסוד זה קיצוץ בכיתות א'-ב', שזה גם דבר חמור כשלעצמו אבל זה לא נושא חדש.
משה גפני: שם מדובר על כ-50 מיליון שקל, לא על 500 מיליון.
משה גפני: אז שם ניסו להגיד בהתחלה שזה הכסף הזה – זה לא הכסף הזה.
משה גפני: מה אמרו בוועדה?
משה גפני: אמרו בוועדה שמי שיחליט מאין מורידים ולאן מעבירים זה שר האוצר ושר החינוך – הם יחליטו.
משה גפני: פתאום נותנים קארד בלנק לשני שרים כשכולנו יודעים שלא מדובר על שני שרים.
משה גפני: שר החינוך יעשה מה ששר האוצר אומר לו בכל תחום, לא רק בתחום החינוך.
משה גפני: גם אם הוא יגיד לו לדבר על חילול שבת הוא ידבר.
משה גפני: אין פה שני שרים.
משה גפני: אבל הנושא הזה ששני שרים יחליטו ביניהם בלי שהוועדה נדרשת לעניין – למה מביאים את זה לאישור הוועדה?
משה גפני: שיביאו כשיש העברות ויגידו, אנחנו רוצים לקצץ במשרד החינוך, מורידים מסעיף א' ומעבירים לסעיף ב', ויהיה כתוב מה.
משה גפני: להביא את זה עכשיו לאישור הוועדה כשאין פירוט מה מקצצים, מהיכן מקצצים ולאן מעבירים – זה נושא חדש לחלוטין.
משה גפני: לא היה דבר כזה בוועדת הכספים מעולם, לא היה דבר כזה בכנסת.
משה גפני: זה נושא חדש, ואני סבור שחבר הכנסת ליצמן צודק – זה נושא חדש שלא היה כדוגמתו עד היום.
משה גפני: אני מתפלא למה נותנים להם לעשות את זה.
משה גפני: שיבואו עם פירוט.
באסל גטאס: מה גם שהאוצר הבטיח שיביא לוועדת הכספים את הפירוט לאן 500 מיליון שקל ילכו.
צחי הנגבי: על זה אתה מברך.
ניסן סלומינסקי: אתה מחליף.
ניסן סלומינסקי: לא הבטיחו את זה.
באסל גטאס: עובדה שהביאו לתחבורה.
ניסן סלומינסקי: כאן יש פירוט יותר מאשר בתחבורה.
צחי הנגבי: תעדכן אותו אחרי זה.
צחי הנגבי: רבותי, אנחנו נעבור להצבעה.
צחי הנגבי: מי בעד ההצעה של חבר הכנסת ליצמן להכריז על הנושא כנושא חדש?
צחי הנגבי: בעד – 5, נגד – 7.
צחי הנגבי: הצעה להקמת ועדה מיוחדת לדיון בהצעות החוק בעניין השוויון בנטל בשירות הצבאי, בשירות האזרחי ובשוק העבודה - לפי סעיף 108 לתקנון הכנסת
צחי הנגבי: הנושא הבא בסדר היום הוא הצעה להקמת ועדה מיוחדת לדיון בהצעות החוק בעניין השוויון בנטל בשירות הצבאי, בשירות האזרחי ובשוק העבודה.
צחי הנגבי: מי אמור להציג לנו את ההרכב?
איילת שקד: בדיונים עם חבר הכנסת יריב לוין החלטנו שהוועדה תמנה שמונה אנשים – חמישה מהקואליציה, שלושה מהאופוזיציה.
איילת שקד: כל יושב-ראש סיעה התבקש לתת נציג - -
יצחק הרצוג: וממלא מקום.
איילת שקד: וממלא מקום, נכון.
איילת שקד: מיהדות התורה – חבר הכנסת פרוש יהיה נציג וחבר הכנסת גפני יהיה ממלא מקום; מש"ס אריאל אטיאס יהיה נציג, ועדיין אין לי ממלא מקום- -
איילת שקד: סליחה, חבר הכנסת וקנין יהיה ממלא מקום; ממפלגת העבודה חבר הכנסת בר-לב יהיה הנציג וחבר הכנסת שמולי יהיה ממלא מקום; מהמפלגה שלי אני הנציג וחבר הכנסת מוטי יוגב יהיה ממלא מקום; ממפלגת הליכוד ביתנו – חבר הכנסת צחי הנגבי וחבר הכנסת דודו רותם.
איילת שקד: יש לך ממלא מקום?
צחי הנגבי: דודו רותם.
איילת שקד: לא, דודו רותם הוא נציג.
איילת שקד: יש לכם שניים.
צחי הנגבי: אז יריב יבחר.
איילת שקד: חבר הכנסת עופר שלח מיש עתיד וחבר הכנסת אלעזר שטרן מהתנועה.
איילת שקד: הם גם לא נתנו ממלאי מקום.
יצחק הרצוג: אני יכול להתייחס?
צחי הנגבי: לא רק אתה, כל מי שרוצה יכול להתייחס.
איילת שקד: דוד צור מהתנועה הוא ממלא מקום.
מאיר שטרית: אצלנו שטרן הוא החבר, ודוד צור הוא ממלא מקום.
צחי הנגבי: ארבל, זה דבר שאנחנו צריכים להכריז עליו בכנסת?
איילת שקד: זה דבר שצריך לעבור בכנסת.
<ארבל אסטרחן: צריך אישור של הכנסת.
<ארבל אסטרחן: זאת הקמת ועדה מיוחדת.
צחי הנגבי: זאת אומרת מביאים הצעה לאישור הכנסת – לא שמית - -
<ארבל אסטרחן: שמית, כן.
צחי הנגבי: אני מתכוון שלא כל חבר כנסת מצביע בקלפי.
משה גפני: למה מביאים את זה עכשיו כשזה עדיין לא אושר במליאה?
איילת שקד: זה קודם צריך להיות מאושר בוועדת הכנסת ואחר כך במליאה.
איילת שקד: זה אתה ביקשת.
משה גפני: לא ביקשתי שום דבר.
איילת שקד: טוב, טוב.
צחי הנגבי: זה לפי סעיף 108 לתקנון.
צחי הנגבי: רק כרגע ביקשת מאתנו בקשה בשם חבר הכנסת ליצמן.
משה גפני: שאלתי טכנית: למה מביאים את הדיון על הוועדה לפני שהחוק אושר במליאה?
איילת שקד: כי אנחנו רוצים שכשהחוק יועבר הוא יועבר ישר לוועדה, שלא נתחיל את המשחקים האלה.
איילת שקד: כי אמרנו שאנחנו מקימים ועדה מיוחדת שהיא מקובלת.
משה גפני: אני לא ביקשתי כלום.
איילת שקד: לא, זה אני ביקשתי.
צחי הנגבי: אני אקרא את סמכויות הוועדה: "הוועדה תכין לקריאה שנייה ושלישית את הצעות החוק הבאות:
צחי הנגבי: הצעת חוק שירות ביטחון (תיקון מס' 19 והוראות שעה) (שילוב תלמידי ישיבות), התשע"ג-2013; הצעת חוק שירות אזרחי לתלמידי ישיבות (הוראת שעה), התשע"ג-2013.
יצחק הרצוג: אני מבקש לצרף נציג של מרצ.
יצחק הרצוג: אילן גילאון באופן אישי מבקש שוב ושוב.
יצחק הרצוג: בכל זאת זה נושא מהותי לכל סיעות הבית, אבל יש סיעות שזה מהותי להן מאוד.
יצחק הרצוג: הוא מבקש שתעלו את מספר החברים לעשרה ותאפשרו לנציג האופוזיציה אילן גילאון לשבת כחבר בוועדה.
יצחק הרצוג: אני מבקש להתחשב בבקשתו.
איילת שקד: אנחנו לא מתערבים בתוך האופוזיציה בחלוקה שלכם.
איילת שקד: אם זה חשוב לו אז שנציג אחר מהאופוזיציה יוותר.
יצחק הרצוג: אבל זה לא הולך ככה.
יצחק הרצוג: בואי נהיה רגע ריאליים, איילת היקרה.
יצחק הרצוג: הסיעות החרדיות זה ברור ומובן מאליו שזה ציפור נפש שלהן?
יצחק הרצוג: מפלגת העבודה היא מפלגה גדולה באופוזיציה; הסיעות הערביות הואילו בטובן לא להתעקש על זה אף על פי שגם להן מגיע אם הן רוצות.
יצחק הרצוג: לגבי מרצ זה בכל זאת מפלגה שנושאת - -
איילת שקד: אז שיישבו בדיונים.
איילת שקד: אנחנו ראינו בתקציב שיש חברי כנסת שישיבו בוועדת הכספים מבוקר ועד ערב והשפיעו כמעט כמו נציג בוועדת הכספים.
צחי הנגבי: אתה יכול לדאוג שאילן יהיה ממלא מקום של אחד מחברי הכנסת, אבל למעשה הוא ישתתף.
צחי הנגבי: הרי בסוף זה לא יוכרע בהצבעות.
יצחק הרצוג: אילן גילאון הוא לא סרח עודף שהוא ממלא מקום.
יצחק הרצוג: ביקשנו שכיושב-ראש סיעת מרצ הוא יהיה חבר.
יצחק הרצוג: מרצ זה לא הדעות של מפלגת העבודה אף על פי שאתם אוהבים לחשוב שכן.
יצחק הרצוג: לכן אני מביא את הפנייה לוועדת הכנסת כדי להצביע על זה.
צחי הנגבי: עמדות נוספות?
משה גפני: אילת, אפשר להוסיף מישהו מהבית היהודי או מהליכוד.
איילת שקד: אי אפשר, זה מרחיב את הוועדה.
איילת שקד: אנחנו לא רוצים.
צחי הנגבי: יש לפנינו הצעה כמו שהיא.
צחי הנגבי: חברי הכנסת יריב לוין ויצחק הרצוג ממשיכים בקשריהם ההדוקים.
צחי הנגבי: אם יש שינוי יביאו בפנינו.
יצחק הרצוג: אמת לאמיתה.
יריב לוין: אדוני היושב-ראש, אני רוצה להעיר שתי הערות: א', יש בקשה של חבר הכנסת אורי מקלב ששם הוועדה יהיה: "הוועדה להסדרת מעמדם של בני הישיבות ולעניין השוויון בנטל בשירות הצבאי, האזרחי ובשוק העבודה".
יריב לוין: אני חושב שאפשר להיענות לבקשה הזאת מכיוון שהיא גם משקפת - -
צחי הנגבי: אז תכף נרשום את השם.
יריב לוין: הבקשה שלו היא לשנות מההצעה הנוכחית ולהוסיף לה את הנושא של "הוועדה להסדרת מעמדם של בני הישיבות - -
איילת שקד: איפה יהיה לך שוויון בנטל?
איילת שקד: הוועדה להסדרת מעמדם של בני הישיבות בשירות הצבאי ובשירות העבודה.
יריב לוין: אבל זה לא רק בני ישיבות כי זה גם השירות האזרחי של האוכלוסייה הערבית.
יריב לוין: יש פה עוד כמה דברים.
יריב לוין: לכן אני מציע שנגדיר את זה: "הוועדה להסדרת מעמדם של בני הישיבות ולעניין השוויון בנטל בשירות הצבאי האזרחי ובשוק העבודה".
צחי הנגבי: לא שינינו, רק הוספנו "בני ישיבות" אז זה לא מפריע.
צחי הנגבי: כל עוד זה לא על חשבון המושג "שוויון בנטל".
מאיר שטרית: "ועדה לשוויון בנטל והסדרת מעמדם של בני הישיבות" – שזה יהיה הסדר.
מאיר שטרית: הכותרת צריכה להישאר.
יריב לוין: הערה שנייה: אני רק רוצה לומר שאי אפשר בוועדה לתת ייצוג לכל הסיעות כולן, אבל עדיין פתוחות שתי האפשרויות.
יריב לוין: א', בוודאי פתוחה בפני חבר הכנסת אילן גילאון האפשרות להשתתף בדיוני הוועדה; ו-ב', חבר הכנסת הרצוג, אתם גם יכולים לשקול למנות אותו כממלא מקום של אחד החברים.
יצחק הרצוג: אבל דיברנו – לא שמעת, יקירי, הסברתי שאילן גילאון הוא לא סרח עודף.
יריב לוין: בסדר, אני מבין - -
יצחק הרצוג: אילן גילאון הוא יושב ראש סיעה של מפלגה עצמאית בכנסת שרוצה להיות מעורבת.
יריב לוין: אבל היא מפלגה רק של שישה חברים לא של שמונה עשר.
יריב לוין: אבל אין שום בעיה שתמנו אותו או כממלא מקום או שאחת הסיעות שלכם - -
יצחק הרצוג: אפשר לחשוב שאתם לא יכולים לצרף עוד חבר.
יריב לוין: - - או שאחת הסיעות שלכם מהאופוזיציה תוותר.
יצחק הרצוג: תוותר על יהדות התורה אולי, נכון?
צחי הנגבי: איזו תרומה יש ליהדות התורה לנושא הזה?
צחי הנגבי: הם רק מתנגדים לזה.
עפו אגבאריה: קצת להרחיב את הוועדה, מה כל כך מפחיד?
יריב לוין: לא מפחיד.
עפו אגבאריה: למה אתם כל כך נגד הדבר הזה?
יריב לוין: כי אנחנו רוצים ועדות שיוכלו לעבוד, ושהעסק יתנהל בצורה יעילה.
עפו אגבאריה: אם יהיו עוד שניים אז לא יהיו יעילים?
צחי הנגבי: יריב, יש מישהו מסיעות הקואליציה שאין לו ייצוג?
יריב לוין: היחס הוא 5-3.
יריב לוין: אנחנו הצענו מלכתחילה ועדה של שישה בהרכב 4-2 – זאת הייתה ההצעה המקורית.
באסל גטאס: קח 7-4.
יריב לוין: האופוזיציה אמרה שעם 4-2 הם לא יודעים לחיות, שיש להם בעיות, וביקשו להגדיל ל-5-3.
יריב לוין: מכאן הגענו ל-5-3 - -
יצחק הרצוג: אף אחד לא ניהל אתי משא ומתן.
יריב לוין: - - יש לנו חמש סיעות קואליציה, ואני אומר כאן לפרוטוקול: אנחנו מוכנים גם לוועדה של 4-2.
יריב לוין: אין לנו בעיה.
יריב לוין: זה לא שזה נתפר לממדי מספר הסיעות בקואליציה, אלא שרצו באופוזיציה.
יצחק הרצוג: אני לא יודע עם מי באופוזיציה כי אתי לא דיברתם.
צחי הנגבי: יריב, זה מסוג הדברים שאנחנו יכולים ללכת לקראת האופוזיציה.
צחי הנגבי: איילת, יהיה לך קשה לנהל עשרה?
צחי הנגבי: אנחנו מנהלים פה 17.
איילת שקד: יש לי סיבה מהותית, ואני לא מוכנה.
יריב לוין: יש קושי, כן.
צחי הנגבי: טוב, אם יושבת-ראש הוועדה לא רוצה אני לא אכפה עליה.
צחי הנגבי: אני רוצה להקריא את שם הוועדה כפי שהתבקשנו על-ידי אורי מקלב ובשינוי שמאיר שטרית ביקש.
צחי הנגבי: השם יהיה "הוועדה המיוחדת לדיון בהצעות החוק בעניין השוויון בנטל ולהסדרת מעמדם של תלמידי הישיבות בשירות הצבאי, בשירות האזרחי ובשוק העבודה".
יריב לוין: השוויון בנטל צריך להתחבר לנטל השירות הצבאי בשירות האזרחי ובשוק העבודה, ואז בא "ולהסדרת מעמדם וגו'".
צחי הנגבי: "ולהסדרת מעמדם של תלמידי הישיבות" יהיה אחרי "השוויון בנטל".
מאיר שטרית: לא ההתחלה.
צחי הנגבי: אני אקרא את זה שוב: "הוועדה המיוחדת לדיון בהצעות החוק בעניין השוויון בנטל בשירות הצבאי, בשירות האזרחי ובשוק העבודה" - -
מאיר שטרית: לא, אני לא מסכים לשינוי.
מאיר שטרית: זאת הוועדה לשוויון בנטל.
מאיר שטרית: אל תתחילו להפוך את זה.
איילת שקד: "הוועדה להסדרת מעמדם של בני הישיבות" - -
מאיר שטרית: לא, זה אחר כך.
מאיר שטרית: "השוויון בנטל", אחר כך זה "הסדרת מעמדם".
איילת שקד: בואו נעשה הצבעה.
מאיר שטרית: אני לא מסכים לזה.
איילת שקד: למה, מאיר?
מאיר שטרית: זה עניין עקרוני.
מאיר שטרית: זאת ועדה לשוויון בנטל.
מאיר שטרית: חברים, בואו לא נהפוך את זה.
מאיר שטרית: עם כל הכבוד לזה, אני לא מסכים.
צחי הנגבי: זה הגיוני שזה "ועדה לשוויון בנטל ולהסדרת מעמדם".
צחי הנגבי: הכול ביחד זה "בשירות הצבאי, בשירות האזרחי ובשוק העבודה".
איילת שקד: יש לי שאלה, מאיר, בסוף זה מסדיר את מעמדם של בני הישיבות - -
מאיר שטרית: מאה אחוז, אז תכניסי את זה גם.
איילת שקד: - - אם נציגי בני הישיבות מבקשים שינוי שיקל עליהם, למה לא לעשות את זה?
מאיר שטרית: גם אני נציג של מישהו, ואני מבקש שיהיה שוויון בנטל.
מאיר שטרית: הקל עליהם בשם הוועדה?
איילת שקד: אבל למה לא להקל עליהם בשם הוועדה?
משה גפני: אבל אנחנו לא מסכימים אחרת.
צחי הנגבי: כמו שלא רצית עכשיו להקל על בוז'י הרצוג ולקבל את זה.
צחי הנגבי: לכל אחד יש מה שחשוב לו.
משה גפני: לא משנים פה את השם.
צחי הנגבי: אפשר להצביע.
מאיר שטרית: אני אצביע גם 100 נגד.
מאיר שטרית: אל תשחקו אתי.
איילת שקד: מה זה משנה השם?
מאיר שטרית: אני לא מסכים לזה, עם כל הכבוד.
מאיר שטרית: אל תהפכו את היוצרות.
משה גפני: אז גם אנחנו לא מסכימים.
מאיר שטרית: אני מסכים שתוסיפו, זאת פשרה מצדי.
מאיר שטרית: אני לא מסכים שתשנו.
צחי הנגבי: אני בכלל לא מבין למה.
צחי הנגבי: אין שום בעיה פה.
צחי הנגבי: זאת ועדה לשוויון בנטל ולהסדרת מעמדם בשירות הצבאי, האזרחי ובשוק העבודה.
מאיר שטרית: נכון, זה מקובל.
איילת שקד: בואו נשמע מה הם מציעים.
אורי מקלב: להתחיל: "הוועדה להסדרת מעמדם של בני הישיבות והשוויון בנטל בשירות הצבאי, האזרחי ובשוק העבודה.
מאיר שטרית: ממש מגוחך.
צחי הנגבי: אני אעלה את זה, זה ייפול.
צחי הנגבי: את רוצה – אני אעלה את זה.
מאיר שטרית: עם כל הכבוד זאת ועדה לשוויון בנטל, לא הסדרת מעמדם של בני הישיבות.
יריב לוין: אני חושב שמאיר צודק.
רות קלדרון: אני מחזקת את עמדתו של מאיר שטרית.
צחי הנגבי: גם אני חושב.
צחי הנגבי: ברגע שאנחנו הולכים לקראתכם אנחנו מכלילים את הנושא של ההסדרה.
צחי הנגבי: אבל למה שזה יהיה בפתיח?
צחי הנגבי: זה לא הגיוני.
יריב לוין: מאיר צודק.
צחי הנגבי: אני מקריא שוב: "הוועדה המיוחדת לדיון בהצעות החוק ולשוויון בנטל בשירות הצבאי, בשירות האזרחי ובשוק העבודה ולהסדרת מעמדם של תלמידי הישיבות".
יריב לוין: כן, צודק.
איילת שקד: סמכויות.
צחי הנגבי: סמכויות הקראתי.
צחי הנגבי: מצביעים על ההצעה כולל הסמכויות, השם וההרכב כפי שהוקרא.
יריב לוין: כיושב ראש הוועדה חברת הכנסת איילת שקד.
יריב לוין: נדמה לי שזה לא נאמר.
צחי הנגבי: יושבת ראש הוועדה – אילת שקד.
צחי הנגבי: עכשיו זה נאמר.
צחי הנגבי: בעד – 8, נגד – 6.
צחי הנגבי: ההצעה להקמת הוועדה התקבלה.